Tuomas Kurttila

Tuomas Paavo Kurttila (s. 3. syyskuuta 1978 Oulu) on suomalainen hallintotieteiden ja teologian maisteri, joka toimi toukokuusta 2014 huhtikuuhun 2019 Suomen lapsiasiavaltuutettuna. Hän oli aiemmin työskennellyt Suomen Vanhempainliiton toiminnanjohtajana sekä opetus- ja kulttuuriministeriössä. Kurttila haki jatkoa lapsiasiavaltuutetun tehtävään, mutta häntä ei siihen esitetty.Lapsiasiavaltuutettu vaihtuu – Tuomas Kurttilan viimeinen työpäivä on vappuaattona. Yle uutiset 28.2.2019 Kurttila toimii Helsingin ensikoti ry:n toiminnanjohtajana.

Kurttila oli ehdolla eduskuntavaaleissa 2019 Keski-Suomen vaalipiirissä. Hän sai 2912 ääntä ja jäi varalle.

Kurttilan taksinkäyttö herätti syksyllä 2018 huomiota, sillä hän oli käyttänyt kolmessa kuukaudessa taksia 5 000 euron edestä. Oikeusministeriö totesi, että kaikki liittyivät työtehtäviin, mutta tehtävien tarpeellisuuteen ei otettu kantaa.

 Lähteet 

Luokka:Suomalaiset virkamiehet
Luokka:Vuonna 1978 syntyneet
Luokka:Elävät henkilöt